৩৩৪ প্রজাতির বন্যপ্রাণী বিপন্নের আশঙ্কা, উচ্চ ঝুঁকিতে ৫৬টি
পরিবেশ, বন ও জলবায়ু মন্ত্রণালয়ের মন্ত্রী সাবের হোসেন চৌধুরী বলেছেন, বাংলাদেশ থেকে ৩৩৪টি প্রজাতির বন্যপ্রাণীর বিপন্নের আশঙ্কায় আছে।
আজ বুধবার বিশ্ব বন্যপ্রাণী দিবস উপলক্ষে রাজধানীর আগারগাঁওয়ে আয়োজিত আলোচনা সভায় এ কথা জানান তিনি।
মন্ত্রী বলেন, 'আমাদের দেশে প্রকৃতি থেকে ৩১টি প্রজাতি বিলুপ্ত হয়ে গেছে। আগামীতে আরও ৫৬টি প্রজাতির বন্যপ্রাণী বিলুপ্তির উচ্চ ঝুঁকিতে আছে। আমরা চাই না আমাদের দেশে আর কোনো প্রজাতি বিপন্ন হোক।'
প্রধান অতিথির বক্তব্যে তিনি আরও বলেন, 'আন্তজার্তিক মানদণ্ড অনুযায়ী ২৫ শতাংশ বনায়ন থাকতে হয়, কিন্তু বাংলাদেশ এ দিক থেকে অনেক পিছিয়ে আছে। বাংলাদেশ একটি ঘনবসতিপূর্ণ দেশ, এখানে অনেক চ্যালেঞ্জ আছে। তবে আমাদের যতটুকু আছে বনায়ন তা রক্ষায় আমাদের কাজ করতে হবে।'

পরিবেশ, বন ও জলবায়ু মন্ত্রণালয়ের মন্ত্রী সাবের হোসেন চৌধুরী বলেছেন, বাংলাদেশ থেকে ৩৩৪টি প্রজাতির বন্যপ্রাণীর বিপন্নের আশঙ্কায় আছে।